性空論者

性空論者，又稱性空派，佛教阿毘達摩術語，最早由說一切有部提出，說一切有部迦多衍尼子《發智論》主張「無補特伽羅」，後來提婆設摩《識身論》自稱“性空論者”，將支持「有補特伽羅」的宗派概括統稱為補特伽羅派，並進行了全面批判。 提婆設摩《識身論》確立了“性空論”的根本學說： 性空論者的主要依據是《雜阿含經·三〇六經》即著名的《人契經》，下為玄奘譯世親《俱舍論》的引文： 不同於此文中「三和合觸，俱起受、想、思」，《雜阿含經》中對應文句為「三事和合觸，觸俱生受、想、思」，其中第二個觸字，與前面《識身論》的論述一致，強調了觸有緣生受等之作用。 符秦僧伽跋澄譯《鞞婆沙論》：「問曰。何以故彼作經者（迦旃延子）立此經（阿毘曇八犍度論）。答曰。……或以三事故。增益智故。開意故。離計人故。……離計人者。誦爾所阿毘曇前句後何。如是四句不說計人。一切中說無我行。非眾生、非命、非長養、非士。空淨聚也。以三事益智、開意、離計人故作此經。」 北涼浮陀跋摩譯《阿毘曇毘婆沙論》：「復次以三因緣故。尊者迦旃延子造作此經（阿毘曇八犍度論）。一為增益智故。二為開覺意故。三為斷我人故。……斷我人者。彼尊者造阿毘曇經。未曾說有我人。於一切處常說無我無人。以如是等眾因緣故。彼尊者造阿毘曇經。」 玄奘譯《阿毘達磨大毘婆沙論》：「復次尊者（迦多衍尼子）以三因緣制造此論（阿毘達磨發智論）。一為增益智故。二為開覺意故。三為遮計我故。……遮計我者。尊者所造阿毘達磨。未曾說有補特伽羅。恒顯諸行空。無有我。以如是等種種因緣。故彼尊者制造此論。」 符秦僧伽提婆譯《阿毘曇八犍度論》：「所謂此見：此是我，若語，若覺，作、教作，生、等生，於彼彼作善惡行受報，此邊見有常見攝，苦諦斷也。」 玄奘譯迦多衍尼子《發智論》：「諸有此見：此是我，是有情，命者，生者，養育者，補特伽羅，意生，儒童，作者，教者，生者，等生者，起者，等起者，語者，覺者，等領受者。非曾不有，非當不有，於彼彼處，造善惡業，於彼彼處，受果異熟，捨此蘊，續餘蘊。此邊執見常見攝，見苦所斷。」 玄奘譯《大毘婆沙論》：「如契經說：『一切法，無我，無有情，無命者，無養育者，無補特伽羅。於此身內空，無士夫，無能作者，無遣作者，無能受者，無遣受者，純空行聚。』」 《識身論》：「如是，眼識唯能識諸色，非補特伽羅。此補特伽羅，非眼識所識，唯有諸色，為眼識所識。是故，此眼識，非補特伽羅。」「此中，若眼、若色、若眼識，皆非補特伽羅。」 《識身論》：「如是，眼觸唯能觸諸色，非補特伽羅。此補特伽羅，非眼觸所觸，唯有諸色，為眼觸所觸。是故，此眼觸，非補特伽羅觸。」「此中，若眼、若色、若眼識、若眼觸，皆非補特伽羅。」 《識身論》：「如是，眼觸所生受，唯能受諸色，非補特伽羅。此補特伽羅，非眼觸所生受所受，唯有諸色，為眼觸所生受所受。是故，此眼觸所生受，非補特伽羅觸所生受。」「此中，若眼、若色、若眼識、若眼觸、若眼觸所生受，皆非補特伽羅。」 《識身論》：「如是，眼觸所生想，唯能想諸色，非補特伽羅。此補特伽羅，非眼觸所生想所想，唯有諸色，為眼觸所生想所想。是故，此眼觸所生想，非補特伽羅觸所生想。」「此中，若眼、若色、若眼識、若眼觸、若眼觸所生想，皆非補特伽羅。」 《識身論》：「如是，眼觸所生思，唯能思諸色，非補特伽羅。此補特伽羅，非眼觸所生思所思，唯有諸色，為眼觸所生思所思。是故，此眼觸所生思，非補特伽羅觸所生思。」「此中，若眼、若色、若眼識、若眼觸、若眼觸所生思，皆非補特伽羅。」 《雜阿含經·二一三經》：「爾時，世尊告諸比丘：當為汝等，演說二法，諦聽，善思。何等為二？眼、色為二，耳、聲。鼻、香，舌、味，身、觸，意、法為二，是名二法。若有沙門、婆羅門作如是說：是非二者，沙門瞿曇所說二法，此非為二。彼自以意說二法者，但有言說，聞已不知，增其疑惑，以非其境界故。」 《雜阿含經·三〇六經》：「爾時，世尊告彼比丘：諦聽，善思，當為汝說，有二法，何等為二？眼、色為二，如是廣說，乃至非其境界故。所以者何？眼、色，緣生眼識，三事和合觸，觸俱生受、想、思。此四無色陰，眼、色，此等法名為人。於斯等法作人想：眾生（satta），那羅（nara），摩[少/兔]闍（manussa），摩那婆（mānava），士夫（purisa），福伽羅（puggala），耆婆（jīva），禪頭（jantu）。又如是說：我眼見色，我耳聞聲，我鼻嗅香，我舌甞味，我身覺觸，我意識法。彼施設又如是言說：是尊者，如是名，如是生，如是姓，如是食，如是受苦樂，如是長壽，如是久住，如是壽分齊。比丘！是則為想，是則為誌，是則言說，此諸法，皆悉無常、有為、思願緣生。……耳、鼻、舌，身、觸，緣生身識，三事和合觸，觸俱生受、想、思，此四是無色陰，身根是色陰，此名為人。如上說，……緣意、法，生意識，三事和合觸，觸俱生受、想、思，此四無色陰，四大，士夫所依，此等法名為人。如上廣說。」 北涼浮陀跋摩譯《阿毘曇毘婆沙論》：「復有說者，若自體知自體者，則無『三等觸』，如世尊說：『眼緣色，生眼識，是三等觸。』」 「如說：『眼緣色，生眼識，亦生共生受、想等。』此經說共生因。」 玄奘譯《大毘婆沙論》：「復次、若自性知自性者，世尊不應安立『三和合觸』，謂：『眼及色為緣，生眼識，三和合故觸，乃至廣說。』」 「又契經說：『眼及色為緣，生眼識，三和合故觸，俱起受、想、思。』如是等經說俱有因。」 真諦譯《阿毘達磨俱舍釋論》：「大德瞿沙說：此執不然，若識有，從三和合有觸，佛世尊說：『依觸生受、想、作意等。』」 玄奘譯《阿毘達磨俱舍論》：「尊者妙音說：此非理，所以者何？若此定中猶有識者，三和合故必應有觸，由觸為緣應有受、想，如世尊說：『意及法為緣，生於意識，三和合觸，俱起受、想、思。』」 《長阿含經·布吒婆樓經》：「梵志白佛言：……瞿曇！或有梵志作是說言：『人無因無緣而想生，無因無緣而想滅，想有去來，來則想生，去則想滅。』瞿曇！或有梵志作是說：『由命有想生，由命有想滅，彼想有去來，來則想生，去則想滅。』瞿曇！或有梵志作是說：『如先所言，無有是處。有大鬼神，有大威力，彼持想去，彼持想來，彼持想去則想滅，彼持想來則想生。』……世尊告梵志曰：彼諸論者，皆有過咎。……所以者何？梵志！有因緣而想生，有因緣而想滅。……梵志又問：先有想生然後智？先有智生然後想？為想、智一時俱生耶？佛言：先有想生，然後智，由想有智。梵志又問：想即是我耶？佛告梵志：汝說何等人是我？梵志白佛言：我不說人是我，我自說色身四大、六入，父母生育，乳餔成長，衣服莊嚴，無常磨滅法，我說此人是我。佛告梵志：……梵志！且置此我，但人想生，人想滅。……且置欲界天是我，……且置色界天是我，……且置空處、識處、無所有處、有想無想處、無色天是我，但人想生、人想滅。」 劉宋求那跋陀羅譯《眾事分阿毘曇論》：「云何觸？謂：三事和合，生三種觸，謂：苦觸，樂觸，不苦不樂觸。」 玄奘譯《阿毘達磨品類足論》：「觸云何？謂：三和合性，此有三種，謂：順樂受觸，順苦受觸，順不苦不樂受觸。」 《俱舍論》：「有說：三和即名為觸，彼引經證，如契經言：『如是三法，聚集、和合，說名為觸。』有說：別法，與心相應、三和所生，說名為觸，彼引經證，經言：『云何六？六法門：一、六內處，二、六外處，三、六識身，四、六觸身，五、六受身，六、六愛身。』此契經中，根、境、識外，別說六觸，故觸別有。」 《雜阿含經·二一四經》：「眼、色，因緣生眼識，彼無常、有為、心緣生。色，若眼，識，無常、有為、心緣生。此三法，和合觸，觸已受，受已思，思已想。此等諸法，無常、有為、心緣生，所謂：觸、想、思。耳、鼻、舌 、身、意，亦復如是。」 《雜阿含經·二一八經》：「云何苦集道跡？緣眼、色，生眼識，三事和合觸，緣觸受，緣受愛，緣愛取，緣取有，緣有生，緣生老、病、死、憂、悲、惱，苦集如是；耳、鼻、舌、身、意，亦復如是，是名苦集道跡。」 《發智論》：「有十六觸，謂：有對觸，增語觸；明觸，無明觸，非明、非無明觸；愛觸，恚觸；順樂受觸，順苦受觸，順不苦、不樂受觸；眼觸、耳觸、鼻觸、舌觸、身觸、意觸。云何有對觸：答：五識身相應觸。云何增語觸？答：意識身相應觸。云何明觸？答：無漏觸。云何無明觸？答：染污觸。云何非明、非無明觸？答：不染有漏觸。云何愛觸？答：貪相應觸。云何恚觸？答：瞋相應觸。云何順樂受觸？答：樂受相應觸。云何順苦受觸？答：苦受相應觸。云何順不苦、不樂受觸。答：不苦、不樂受相應觸。云何眼觸？答：眼識身相應觸。云何耳觸？答：耳識身相應觸。云何鼻觸？答：鼻識身相應觸。云何舌觸？答：舌識身相應觸。云何身觸？答：身識身相應觸。云何意觸？答：意識身相應觸。」 《大毘婆沙論》：「六處緣觸，亦有二種，一、有對觸，二、增語觸。」「有十六觸。……問：何故作此論？答：為止他宗顯己義故，謂譬喻者說：『觸非實有。』所以者何？契經說故，如契經說：『眼及色為緣，生眼識，三和合觸等。』離眼、色、眼識外，實觸體不可得。為遮彼意，顯：觸體是實有。若觸體非實有者，便違經說。如契經說：『觸為緣受。』若無觸者，但應說『六處緣受』，或說『無緣』，不應言『觸緣受』；又若觸體非實有者，應說緣起唯十一支，契經不應說有十二。……問：若觸實有，云何會釋彼所引經？答：彼經意說，三法和合為緣生觸，非於無體得有生義，此若不生云何緣受。譬如月、月愛珠及器和合為緣生水，非無水生得有水用。又如日、日愛珠、粖薪和合為緣生火，非無火生得有火用。如是，根、境及識和合為緣生觸，非無觸生得有『觸用』，『觸用』謂：能為緣生受。是故欲止他說，顯：觸實有，而作斯論。」 龍樹《大智度論》：「如經說：『因眼，緣色，生眼識，三事和合故生觸，是觸即時三眾共生，所謂：受、想、行。』問曰：眼識亦與三眾作因，何以但說觸？答曰：眼識少時住，見色便滅，次生意識，能分別色好醜，是故不說眼識。因眼、色、識，三事和合故生觸，觸生心數法，眼識因緣遠故不說。問曰：一切識皆有觸，何以但觸因緣生心數法？答曰：心有二種：一者、念念生滅心，二者、次第相續心。觸亦如是，次第相續觸麁故，說因觸生心數法；念念觸微細，亦共生心數法，不了故不說。若情、塵、識三事和合，能受苦樂，爾時觸法了了，以是故說因觸生心數法。如色法從因緣和合生，心數法亦如是，從觸法和合生。如色法從和合生，無和合則不生；心數法亦如是，有觸則生，無觸則不生。」 空性 他性空